De fem racer

De fem racer er en fællesbetegnelse for de fem bredt kendte og anerkendt intelligente racer i Verden.

#### Yotahmere

Yotahmerne måler omkring 1,85 meter i gennemsnit og lever i 70-75 cyklusser. De har en rødbrun hud. De har ingen mavesæk men lever ved at at optage naturens energi, enten fra naturens forskelllige elementer eller fra koncentreret ghit. Yotahmerne er ikke i stand til at interagere med den magiske natur. Yotahmere er overordnet set sociale og organiserede, samt industrielt visionære. Der findes omkring 2,5 millioner yotahmere i Verden.

#### Xittimere

Xittimmerne måler omkring 1,90 meter i gennemsnit. Kvinderne lever i gennemsnit i 117 cyklusser, mens mændene lever i 78 cyklusser. Xittimmere har lange kranier med langt mellem næse og mund. Deres hud har en brun farve. De er generelt rolige, kærlige og sociale. Der findes omkring 3 millioner xittimmere i Verden.

#### Hur

Hur er en firebenet race, som er omkring 1,20 meter høje og 1,80 lange fra snude til hale. De lever i gennemsnit i 40 cyklusser. De går typisk på deres bagben, men kan også finde på at bruge forbenene til klatring eller sprint. Hur har koglelignende, lysebrune skæl og køer, og de har en sort eller mørkebrun mave. På notahmesisk universalsprog og i meget af Verden kaldes de for petyhlere. Hur er i meget tæt kontakt med den magiske kraft i skovene, hvor de bor. Der findes omkring 0,5 millioner hur i Verden.

#### Sørkere

Sørkerne måler omkring 1,70 meter i gennemsnit, og de lever i omkring 155 cyklusser i gennemsnit. Sørkernes pigment skifter farve alt efter hvilket habitat, de opholder sig i, hvilket også påvirker deres fysiske evner. De har fire overordnede skind, som de kan iføre sig ved at opholde sig i det tilsvarende habitat i mere end en cyklus: havskind, skovskind, bjergskind og sletteskind. Nutidens sørkeres forfædre havde ét idealskind med elementer fra de nuværende fire, og de levede i det antikke Ørige, indtil det blev umuligt på grund af krige og naturkatastrofer. De resterende sørkere lever i hele Verden, men de fleste bor ved havet. Der findes omkring 1,5 millioner sørkere i Verden.

#### Buiner

Buuinerne måler omtrent 1,5 meter i gennemsnit, og de lever i 40-45 cyklusser. Buiner er dækket af en kort, tæt, brunlig pels på hele kroppen undtagen fod- og håndflader, som er relativt store. Buinerne er kreativt intelligente og entrepenante. Oprindeligt stammer buinerne fra bjergene, hvor mange stadig bor, men der bor også buiner i resten af Verden. Der findes omkring 2 millioner buiner i Verden.

### Andre racer

Andre intelligente racer har eksisteret tidligere, og der teoretiseres også i andre intelligente racer, som lever uden for den kendte Verden, det vil sige over havet eller bjergene. Sørkere, buiner og xittimmere nedstammer fra én race af 'oldfolk', som i andre Verdener stadig kan findes, eller som kan have udviklet sig til andre nye racer. Der er også fundet spor efter 'rodfolk', en oldgammel, uddød race, der ligesom yotahmerne ikke spiste men levede af naturens energi fra rødder og andre kilder, og som derfor er blevet anset for at være en oldslægtning til nutidens yotahmere.

#### Slaskere

Slaskerne er en race, som bor i Saadvarbjergene, og som aldrig interagerer med de fem racer. På Saadvarekspeditionen fastslog forsker Deleon Samgrint at slaskerne også kan defineres som intelligente. De regnes dog ikke i blandt de fem eller seks racer, og langt de fleste folk har aldrig hørt om dem.